钦定古今图书集成/明伦汇编/闺媛典/第174卷 > 刘琳妻张氏
## 钦定古今图书集成/明伦汇编/闺媛典/第174卷 > 刘琳妻张氏

按《广东通志》：“张氏，兴宁人。年十七，归刘琳。琳死，氏年
二十，父母翁姑俱令改适，断发不从，曰：‘吾夫不幸先
父母死，既饮恨地下矣，吾不终养死，何以见良人？日
惟纺绩，抚二女，薄田数亩，分授昆弟而不食其入，薪
水取给诸老婢，囚首丧面，閴然一室。年四十二，女既
字，仍抱异姓女育之以自遣。长为赘婿，年九十六卒’”，
贫无殓具，亲族合力助葬。